ai4bharat/Pralekha huggingface dataset:
பாதுகாப்பு அமைச்சகம்
85-வது தேசிய மாணவர் படையினருக்கான மலையேற்றப் பயணத்தை மத்திய பாதுகாப்புத்துறைஇணையமைச்சர் கொடியசைத்துத் தொடங்கி வைத்தார்
இளைஞர்கள் வாழ்வின் சவால்களை எதிர்கொள்ள வலுவான நோக்கத்தையும், ஆர்வத்தையும் வளர்க்க வேண்டும் என்று மத்திய பாதுகாப்புத்துறை இணையமைச்சர் அஜய் பட் இன்று தொடங்கி வைத்தார். புதுதில்லியில் 85-வது தேசிய மாணவர் படையினர் மலையேறுதல் 2023 பயணத்தை கொடியசைத்துத் தொடங்கி வைத்து அவர் உரையாற்றினார்.
நாட்டின் வளர்ச்சியில் என்சிசியின் பங்கைப் பாராட்டிய மத்திய பாதுகாப்புத்துறை இணையமைச்சர், என்சிசியால் மாணவர்களிடையே புகுத்தப்படும் தனிமனித ஒழுக்கம், தலைமைப் பண்பு, தோழமை மற்றும் சாகசம் ஆகிய குணங்கள் அவர்களை வாழ்வின் பெரும் சவால்களை எதிர்கொள்ளத் தயார்படுத்தும் எனக் கூறினார்.
இமாச்சலப் பிரதேசத்தில் உள்ள யூனும் மலைக்குச் செல்லும் என்சிசி மலையேற்றப் பயணக் குழுவில் 4 அதிகாரிகள், 10 பணியாளர்கள் மற்றும் 18 என்சிசி உறுப்பினர்கள் உள்ளனர். அவர்களில் 11 பேர் பெண்கள். இது 1970-ம் ஆண்டு முதல் இப்பயணம் மேற்கொள்ளப்பட்டு வரும் நிலையில், இது 85-வது பயணமாகும்.
மின்னணு மற்றும் தகவல் தொழில்நுட்பம்
அடுத்த மிகப்பெரிய புதிய கண்டுபிடிப்பு மற்றும் சிந்தனை யாரிடமிருந்தும், எங்கிருந்தும் வரலாம், குறிப்பிட்ட சில நிறுவனங்களில் இருந்து மட்டுமல்ல: மத்திய இணையமைச்சர் திரு ராஜீவ் சந்திரசேகர்
புதிய சிந்தனை, கண்டுபிடிப்பு மற்றும் தொழில் முனைதல் போன்றவைகளின் மையப்பகுதிகளாக விரைவில் வளர்ந்து வரும் சிறிய நகரங்கள் அமையும் என்று மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைதல் துறை இணையமைச்சர் திரு ராஜீவ் சந்திரசேகர் கூறியுள்ளார். இந்த சிறிய வளரும் நகரங்களில் டிஜிட்டல் மயமாக்குதலையும், திறன் வளர்ச்சி தொடர்பான நடவடிக்கைகளை மேம்படுத்த வேண்டும் என்றும் மத்திய இணையமைச்சர் கூறியுள்ளார்.
அடுத்த பத்து ஆண்டுகள் தொழில்நுட்ப வளர்ச்சியில் சிறந்து விளங்கி இளைய தலைமுறையினருக்கு மிகப்பெரிய வாய்ப்புகளை உருவாக்கி கொடுக்கும் என்று சுட்டிக்காட்டிய திரு ராஜீவ் சந்திரசேகர், ஐஐடி-க்கள் மட்டுமே புத்தம் புதிய சிந்தனைகளை உருவாக்கும் என்ற எண்ணம் தேவை அற்றதாகிவிடும். அடுத்த மிகப்பெரிய புதிய சிந்தனை யாரிடமிருந்தும், எங்கிருந்தும் வரலாம், குறிப்பிட்ட சில நிறுவனங்களில் இருந்து தான் வரவேண்டிய அவசியம் இல்லை என்றும் கூறினார். இளைய தலைமுறையினர், புதிய தொழில்முனைவோர் மற்றும் மாணவர்கள் வாய்ப்புகளை நன்கு பயன்படுத்தி ஒட்டுமொத்த நாடும் பின்பற்றக்கூடிய வழிகளை உருவாக்கும் ஆற்றல் பெற்றவர்களாக உருவெடுத்துவிடுவார்கள் என்றார்.
குஜராத்தின் சுரேந்தர நகரில் உள்ள சி யூ ஷா பல்கலைக் கழகத்தில் “இளம் இந்தியாவுக்கான புத்தம் புதிய இந்தியா- பத்து ஆண்டு காலத்தில் தொழில்நுட்பத்துடன் கூடிய வாய்ப்புகள்” என்ற தலைப்பில் நடைபெற்ற நிகழ்வில் மாணவர்களுடன் மத்திய இணையமைச்சர் கலந்துரையாடினார். மேலும் அவர் மாணவர்களை கடினமாக உழைத்து அடுத்த பத்து ஆண்டுகளில் குஜராத்தை தொழில்நுட்பத்தில் சிறந்த மாநிலமாக உருவாக்க வேண்டும் என்று வலியுறுத்தினார்.
இந்தியர்கள் தற்சார்பு பொருளாதாரத்தை நோக்கி பயணிக்க வேண்டும் என்பதை வலியுறுத்தும் விதமாகவே ஆத்ம நிர்பார் பாரத் என்ற கோஷத்தை பிரதமர் மோடி வலியுறுத்தி வருவதை நினைவுகூர்ந்த மத்திய அமைச்சர், வரும் காலத்தில் உற்பத்தி துறை முக்கிய பங்காற்றும் என்றார். இளம் இந்தியாவுக்கான புத்தம் புதிய இந்தியாவை உருவாக்க வேண்டும் என்ற பிரதமர் திரு மோடியின் தொலைநோக்குப் பார்வையின் விளைவாகவே 5 ட்ரில்லியன் அமெரிக்க டாலர் மதிப்பிலான பொருளாதார வளர்ச்சியை எட்ட முடியும் என்றார்.
தகவல் மற்றும் ஒலிபரப்பு அமைச்சகம்
51-ஆவது இந்திய சர்வதேச திரைப்படத் திருவிழாவின் துவக்க திரைப்படம்: திரு தாமஸ் வின்டர்பெர்கின் ‘அனதர் ரவுண்ட்'
51-ஆவது இந்திய சர்வதேச திரைப்படத் திருவிழா, டேனிஷ் திரைப்பட இயக்குனர் திரு தாமஸ் வின்டர்பெர்கின் ‘அனதர் ரவுண்ட்' திரைப்படத்துடன் கோவாவில் இன்று துவங்குகிறது. இந்தத் திரைப்படம் டென்மார்க் நாட்டிலிருந்து 93-வது ஆஸ்கர் விருதுக்கு அனுப்பப்பட்டுள்ளது.
முன்னதாக இந்தத் திரைப்படத்தின் முன்னோட்டம் 51-ஆவது இந்திய சர்வதேச திரைப்பட திருவிழாவின் துவக்க விழாவில் திரையிடப்பட்டது. தமது திரைப்படம் திருவிழாவின் துவக்கமாக திரையிடப்படுவதற்கு திரு தாமஸ் வின்டர்பெர்க் காணொலி செய்தி வாயிலாக தமது மகிழ்ச்சியைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1689137
-----
(Visitor Counter : 173
பிரதமர் அலுவலகம்
மட்டுவா மஹா மேளாவிற்கு செல்லுமாறு மக்களுக்கு பிரதமர் வேண்டுகோள்
கருணை மற்றும் சேவையின் பாதையை காட்டிய ஸ்ரீ ஸ்ரீ ஹரிசந்த் தாக்கூர் அவர்களுக்கு மரியாதை செலுத்துவதற்காக மட்டுவா பெருந்திருவிழாவுக்கு மக்கள் அதிக அளவில் செல்ல வேண்டுமென்று பிரதமர் திரு நரேந்திர மோடி வேண்டுகோள் விடுத்துள்ளார்.
மத்திய அமைச்சர் ஸ்ரீ சாந்தனு தாக்கூரின் ட்வீட்டிற்குப் பதிலளித்த பிரதமர், கூறியிருப்பதாவது:
"#MatuaMahaMela2023 என்பது மட்டுவா சமூகத்தின் துடிப்பான கலாச்சாரத்தை வெளிப்படுத்தும் ஒரு முக்கியமான நிகழ்வாகும். ஏராளமான மக்கள் மேளாவிற்கு செல்ல வேண்டுமென்று நான் கேட்டுக்கொள்கிறேன். கருணை மற்றும் சேவையின் பாதையை காட்டிய ஸ்ரீ ஸ்ரீ ஹரிசந்த் தாக்கூர் அவர்களுக்கு மனிதகுலம் என்றென்றும் கடமைப்பட்டிருக்கும்."
கப்பல் போக்குவரத்து அமைச்சகம்
கப்பல் போக்குவரத்தைக் கண்காணிக்கும் மென்பொருள் தொடக்கம்
கப்பல் போக்குவரத்து சேவைகள் மற்றும் கப்பல் போக்குவரத்து கண்காணிப்பு முறைகளை மேற்கொள்வதற்கான உள்நாட்டில் தயாரிக்கப்பட்ட மென்பொருளை மத்திய கப்பல் துறை  அமைச்சர் திரு.மன்சுக் மாண்டவியா இன்று தில்லியில் தொடங்கி வைத்தார்.
மென்பொருள் தொடக்க விழாவில் பேசிய அமைச்சர் திரு.மன்சுக் மாண்டவியா கூறியதாவது;
இந்திய துறைமுகங்களில் போக்குவரத்து மேலாண்மை மேற்கொள்வதற்காக அதிக செலவில் வெளிநாட்டு மென்பொருள் உபயோகிப்பதற்கு பதில் நாட்டின் தேவைக்கு ஏற்ப, உள்நாட்டிலேயே இது முன்னெடுக்கப்பட்டது. பிரதமர் திரு.நரேந்திரமோடியின் ஆத்ம நிர்பார் பாரத் கண்ணோட்டத்தின்படி கப்பல் போக்குவரத்து சேவைகள் மற்றும் கப்பல் போக்குவரத்து கண்காணிப்பு முறைகள் என்ற மென்பொருட்கள் இந்தியாவில் தயாரிக்கப்பட்டுள்ளது. கப்பல் போக்குவரத்து நிர்வாக முறைக்கு வழிவகுக்கும் வகையில் உலகத்துக்காக உருவாக்கப்பட்டுள்ளது. இவ்வாறு மன்சுக் மாண்டவியா தெரிவித்தார்.
கப்பல் போக்குவரத்து கண்காணிப்பு முறைகள் மென்பொருளானது. துறைமுகத்துக்குள் அல்லது நீர் வழிக்குள் போக்குவரத்தை விரிவாக நிர்வகித்தல் கப்பல் நிலை, இதர போக்குவரத்தின் நிலை அல்லது வானிலை ஆபத்து எச்சரிக்கைகளை தீர்மானிக்கிறது. கப்பல் போக்குவரத்து சேவைகள் மென்பொருள் கடலில் பாதுகாப்பான வாழ்க்கைக்கு பங்களிப்பு செய்கிறது. பாதுகாப்பான, திறன் வாய்ந்த கப்பல் போக்குவரத்து, கடல் சூழல் மற்றும் அருகில் உள்ள கடலோரப் பகுதிகள், பணியிடங்கள் மற்றும் கடல் போக்குவரத்தின் சாத்தியமான பாதகமான விளைவுகளில் இருந்து கடலோரப் பகுதிகளில் நிறுவப்பபட்டவைகளைப் பாதுகாத்தல் ஆகியவற்றுக்கும் பங்களிப்பு செய்கிறது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666070
-----
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாட்டில் தினசரி கொவிட் பாதிப்பு 1.32 லட்சமாகியுள்ளது; புதிய பாதிப்புகளின் எண்ணிக்கையும் குறைந்து வருகிறது.
கடந்த 24 மணி நேரத்தில் கொவிட் சிகிச்சை பெற்றவர்கள் 1,01,875 பேர் குறைந்ததால், தற்போது கொவிட் சிகிச்சை பெறுபவர்களின் எண்ணிக்கை 17,93,645-ஆக உள்ளது.
நாட்டில் இதுவரை மொத்தம் 2,61,79,085 நோயாளிகள் குணமடைந்துள்ளனர்.
கடந்த 24 மணி நேரத்தில் 2,31,456 பேர் குணமடைந்துள்ளனர். தொடர்ந்து 20வது நாளாக, தினசரி குணமடைந்தோர் எண்ணிக்கை, தினசரி கொவிட் பாதிப்பை விட அதிகமாக உள்ளது.
குணமடைந்தோர் விகிதம் தொடர்ந்து அதிகரித்து 92.48 சதவீதமாக உள்ளது.
வாராந்திர பாதிப்பு வீதம் 8.21%
தினசரி கொவிட் பாதிப்பு விகிதம் 6.57 சதவீதமாக உள்ளது. தொடர்ந்து 9 நாட்களாக இந்த அளவு 10 சதவீதத்துக்கும் குறைவாக உள்ளது. கொவிட் பரிசோதனை அளவு கணிசமாக அதிகரிக்கப்பட்டுள்ளது. இதுவரை 35 கோடி பரிசோதனைகள் செய்யப்பட்டுள்ளன.
தேசியளவிலான தடுப்பூசி திட்டத்தின் கீழ் 21.85 கோடி தடுப்பூசிகள் போடப்பட்டுள்ளன.
இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723595
----
(
குடியரசுத் தலைவர் செயலகம்
நாட்டில் எழுத்தறிவில் 2-வது இடத்துடன் உள்ள மிசோரம் உண்மையிலேயே உயர் சாதனைகளுக்கான நவீன மாநிலமாக தயார் நிலையில் உள்ளது: குடியரசுத் தலைவர் கோவிந்த்
நாட்டில் எழுத்தறிவில் 2-வது இடத்துடன் உள்ள மிசோரம் உண்மையிலேயே உயர் சாதனைகளுக்கான நவீன மாநிலமாக தயார் நிலையில் உள்ளதாக குடியரசுத் தலைவர் திரு ராம்நாத் கோவிந்த் கூறியுள்ளார். ஐசாலில் மிசோரம் பல்கலைக்கழகத்தின் 16-வது பட்டமளிப்பு விழாவில் அவர் உரையாற்றினார்.
மிசோரம் அபரிமிதமான இயற்கை வளங்களால் ஆசிர்வதிக்கப்பட்டுள்ளதாக குடியரசுத் தலைவர் கூறினார். ஆராய்ச்சி மற்றும் மேம்பாட்டுக்கு பெரும் வாய்ப்புகளை வழங்கும் உயிரி பன்முகத்தன்மை வளம் நிறைந்த பிராந்தியம் இது என்று அவர் கூறினார். இருப்பினும் வளர்ச்சிக்கும், நிலைத்தன்மைக்கும் இடையே சரியாக சமன்பாட்டை கொண்டு வருவது நமது பொறுப்பாகும் என அவர் தெரிவித்தார்.
இந்த மாநிலத்திலும், இதர வடகிழக்கு மாநிலங்களிலும் சுற்றுச்சூழலை கவனத்துடன் பாதுகாக்க வேண்டியது அவசியம் என அவர் வலியுறுத்தினார். நமக்கு மட்டுமல்லாமல் இயற்கைக்கும் பலன் அளிக்கும் நடைமுறைகளை நாம் பின்பற்ற வேண்டும் என்று கேட்டுக் கொண்ட குடியரசுத் தலைவர், நித்தி ஆயோக்கின் ஆய்வின்படி, மிகக்குறைந்த அளவு பிளாஸ்டிக் கழிவுகளை உருவாக்குவதற்காக மிசோரம், சிக்கிம், திரிபுரா ஆகிய மாநில மக்களை பாராட்டினார். பொறுப்பான நுகர்வு மற்றும் உற்பத்திக்கு இது மிகச்சிறந்த உதாரணம் என்று கூறிய அவர், போக்குவரத்து அதிகமாக இருந்த போதிலும், ஐசாலின் பொறுப்புமிக்க மக்கள் ஒலிப்பான்களை தவிர்த்து வருவதை பாராட்டினார். மற்ற நகரங்களைச் சேர்ந்த மக்களும் இந்தச் சிறந்த நடைமுறையை பின்பற்றலாம் என அவர் கேட்டுக் கொண்டார்.
கல்வி நிறுவனங்கள் எதிர்காலத்திற்கான வழிகாட்டும் மையங்களாகும் என்று கூறிய குடியரசுத் தலைவர் அவை மாணவர்களுக்கு கல்வியும், பயிற்சியும் அளிப்பதுடன், மட்டுமல்லாமல், சிறந்த குடிமக்களாக அவர்களை உருவாக்குவதாக தெரிவித்தார். கல்வி நிலையங்கள் மற்றும் பல்கலைக்கழகங்களில் ஆசிரியர்களின் தளராத ஆதரவு, மாணவர்களின் வாழ்க்கையில் மிக முக்கிய பங்காற்றுவதாக குறிப்பிட்டார்.
தரமான கல்வியை வழங்குவது குறித்த நித்தி ஆயோக்கின் 2020-2021-ம் ஆண்டுக்கான குறியீட்டில் மிசோரம் 60 மதிப்பெண்களை பெற்றுள்ளது. இது தேசிய சராசரியான 57-ஐ விட அதிகமாகும் என்பதை குடியரசுத் தலைவர் சுட்டிக்காட்டினார்.
மிசோரம் பல்கலைக்கழகத்தின் முன்முயற்சிகளை பாராட்டிய குடியரசுத் தலைவர், புதுமையான கண்டுபிடிப்புகளை ஊக்குவித்து அவற்றை தொழில்முனைவாக மாற்றம் செய்கிறது என்று கூறினார். இது நமது சமுதாயம் மற்றும் பொருளாதாரத்தில் பெரும் மாற்றத்தை கொண்டுவரும் என்று அவர் குறிப்பிட்டார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822981
பாதுகாப்பு அமைச்சகம்
பாதுகாப்புத்துறை புத்தாக்கத்துக்கு ரூ.498.8 கோடி செலவு செய்ய பாதுகாப்புத்துறை அமைச்சர் திரு ராஜ்நாத் சிங் ஒப்புதல்
பாதுகாப்புத்துறை புத்தாக்கத்துக்கு ரூ.498.8 கோடி செலவு செய்ய பாதுகாப்புத்துறை அமைச்சர் திரு ராஜ்நாத் சிங் ஒப்புதல் அளித்துள்ளார்.
பாதுகாப்புத்துறையில் புதுமையான தொழில்நுட்பங்களை புகுத்த பாதுகாப்பு தளவாட உற்பத்தி துறையில்  புத்தாக்க அமைப்பு உருவாக்கப்பட்டது. இந்த அமைப்பில் சிறப்பு பாதுகாப்புக்கான கண்டுபிடிப்புகள் திட்டம்  உருவாக்கப்பட்டது. இத்திட்டத்தின் கீழ் அடுத்த 5 ஆண்டுகளுக்கு புதியவற்றை கண்டுபிடிப்பதற்கு உதவ ரூ.498.8 கோடி மதிப்பிலான பட்ஜெட்டுக்கு பாதுகாப்புத்துறை அமைச்சர் திரு ராஜ்நாத் சிங் ஒப்புதல் அளித்துள்ளார்.
இந்த ‘ஐடெக்ஸ்-டியோ’ திட்டத்தின் அடிப்படை நோக்கம் நாட்டின் பாதுகாப்பு மற்றும் வான்துறையில் தற்சார்பு மற்றும் உள்நாட்டு தயாரிப்பை ஊக்குவிப்பதாகும். இதனால் இத்திட்டம் பிரதமர் தற்சார்பு இந்தியா திட்டத்துக்கு மிகப்பெரிய ஊக்கத்தை அளிக்கும்.
பாதுகாப்புத்துறை மற்றும் வான்துறையில் குறுசிறு மற்றும் நடுத்தர நிறுவனங்கள், தொடக்க நிறுவனங்கள், தனிப்பட்ட புதுமை கண்டுபிடிப்பாளர்கள், ஆராய்ச்சி மற்றும் மேம்பாட்டு மையங்களை ஈடுபடுத்தி புத்தாக்கம் மற்றும் தொழில்நுட்ப மேம்பாட்டை வளர்க்கும் சூழலை உருவாக்குவதுதான் ‘ஐடெக்ஸ்’ திட்டத்தின் நோக்கம்.
இதற்காக இந்த திட்டத்துக்கு அடுத்த 5 ஆண்டுகளுக்கு ரூ.498.8 கோடி நிதி அளிக்கப்படுகிறது. இதன் மூலம் 300 நிறுவனங்களுக்கு நிதியுதவி அளிக்கப்படும்.
பாதுகாப்புத்துறையின் தேவைகளுக்கு புத்தாக்க தீர்வுகளை வழங்க, இந்திய புத்தாக்க சூழலில் விழிப்புணர்வை ஏற்படுத்த இந்த பட்ஜெட் உதவும். இந்திய பாதுகாப்பு உற்பத்தி துறையுடன் புதிய கண்டுபிடிப்பாளர்களை இணைப்பதற்கான ஏற்பாடுகளை ‘டியோ’ அமைப்பும் அதன் குழுக்களும் செய்யும்.
இந்த நீண்ட கால பயனை பெறும் புதுமை கண்டுபிடிப்பு நிறுவனங்கள், இந்திய ராணுவத்துக்கு தொடர்ந்து சப்ளை செய்யும் சூழலை ஏற்படுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726722
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 130.39 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 94,742.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.27 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.36 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,251 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,97,388 என அதிகரித்துள்ளது.
கடந்த 24 மணி நேரத்தில் 9,419 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.73, இது கடந்த 66 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.74 ஆகும். இது கடந்த 25 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.196 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779552
(Visitor Counter : 105
கப்பல் போக்குவரத்து அமைச்சகம்
இந்திய துறைமுகங்கள் சட்ட முன்வடிவு குறித்து கருத்துகள் அனுப்பலாம்
இந்தியா 7500 கி. மீ. நீள கடற்கரையை கொண்டுள்ளது. 95 % இந்திய வர்த்தகம் நீர்வழி போக்குவரத்து மூலம் மேற்கொள்ளப்பட்டு வருகிறது. சாகர்மாலா திட்டத்தின் படி மத்திய துறைமுகங்கள், கப்பல் போக்குவரத்து மற்றும் நீர்வழிப் போக்குவரத்து துறை சார்பில் துறைமுகங்களின் வளர்ச்சிக்காக பல்வேறு திட்டங்கள் நிறைவேற்றப்பட்டுள்ளன.
இந்திய துறைமுக சட்டம் - 1908 நூறாண்டு பழமை வாய்ந்தது. இந்தியாவின் வெளியுறவு கொள்கை, சுற்றுசூழல் நடவடிக்கைகள் ஆகியவற்றை கருத்தில் கொண்டு தற்காலத்திற்கு ஏற்றவாறு மாற்றியமைக்கப்பட வேண்டியுள்ளது. இதன்பொருட்டு இந்திய துறைமுக சட்டம் 2022 வரைவு தயாரிக்கப்பட்டு உள்ளது. இந்த சட்ட வரைவு மத்திய - மாநில உறவை மேம்படுத்துதல், சர்வதேச ஒப்பந்தங்களின் கீழ் இந்தியாவின் கடமைகளை ஒருங்கிணைத்து, இந்தியாவில் உள்ள அனைத்து துறைமுகங்கள் மாசுபடுத்தும் நடவடிக்கைகளைத் தடுப்பதை உறுதி செய்தல், எளிய வர்த்தகத்தை உறுதி செய்தல் ஆகிய பல்வேறு முக்கிய அம்சங்களை இந்திய துறைமுக மசோதா கொண்டுள்ளது.
இந்த சட்ட முன்வடிவு குறித்த கருத்துகள்/ பரிந்துரைகளை அனுப்பலாம் என்று அறிவிக்கப்பட்டுள்ளது. https://shipmin.gov.in/ and https://sagarmala.gov.in/ என்ற இணைப்பின் மூலம் சட்ட முன்வடிவை அணுகலாம். பரிந்துரைகளை sagar.mala[at]gov[dot]in என்ற மின்னஞ்சல் மூலம் அனுப்பலாம் என்று தெரிவிக்கப்பட்டுள்ளடு.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852874
அறிவியல் மற்றும் தொழில்நுட்பத்துறை
ஜி20 தொடர்பான அறிவியல் கூட்டங்கள் ஏற்பாட்டிற்காக மத்திய அமைச்சர் டாக்டர் ஜிதேந்திர சிங் தலைமையில் உயர்நிலை கூட்டு ஆய்வுக்கூட்டம் நடைபெற்றது
ஜி20 தொடர்பான அறிவியல் கூட்டங்கள் ஏற்பாட்டிற்காக மத்திய அறிவியல் மற்றும் தொழில்நுட்பம், புவி அறிவியல் துறை இணை அமைச்சர் டாக்டர் ஜிதேந்திர சிங் தலைமையில் உயர்நிலை கூட்டு ஆய்வுக்கூட்டம் நடைபெற்றது.
இக்கூட்டத்தில் மத்திய அரசின் முதன்மை அறிவியல் ஆலோசகர் டாக்டர். அஜய் குமார் சூட், அறிவியல் மற்றும் தொழில்நுட்பம், உயிரி தொழில்நுட்பம், சிஎஸ்ஐஆர், புவி அறிவியல், விண்வெளி மற்றும் அணுசக்தி ஆகிய 6 அறிவியல் அமைச்சகங்கள் மற்றும் துறைகளின் செயலாளர்கள் கலந்துகொண்டனர்.
ஹரியானா மாநிலம் குருகிராமில் உள்ள லீலா ஹோட்டலில் மார்ச் 1ம் தேதி முதல் 3ம் தேதி வரை நடைபெற உள்ள முதலாவது ஊழல் எதிர்ப்பு பணிக்குழுக் கூட்டம் நடைபெற உள்ளது குறித்தும் விவாதிக்கப்பட்டது. ஜி20 இந்தியாவின் தலைமைத்துவத்தின் கீழ் சுமார் 40 கூட்டத்தொடர்கள் இதில் நடைபெற உள்ளன.
(
பிரதமர் அலுவலகம்
கட்டாக்கில் நிகழ்ந்த பேருந்து விபத்தில் உயிரிழந்தோர் குடும்பங்களுக்கு பிரதமர் இரங்கல்
ஒடிஷா மாநிலம் கட்டாக்கில் நிகழ்ந்த பேருந்து விபத்தில் உயிரிழந்தோர் குடும்பங்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“ஒடிஷா மாநிலம் கட்டாக் பேருந்து விபத்தில் தங்களது பாசத்திற்குரியவர்களை இழந்தவர்களுக்கு எனது இரங்கலை தெரிவித்துக் கொள்கிறேன். காயமடைந்தவர்கள் விரைவில் குணமடைய வேண்டுகிறேன்”, என்று பிரதமர் தெரிவித்துள்ளார்.
தகவல் மற்றும் ஒலிபரப்பு அமைச்சகம்
பண்பலை வானொலி மூன்றாம் கட்ட கொள்கை வழிகாட்டு நெறிமுறைகளில் திருத்தங்களுக்கு அரசு ஒப்புதல் அளித்துள்ளது
தனியார் பண்பலை மூன்றாம் கட்ட கொள்கை வழிகாட்டு நெறிமுறைகள் என்று
குறிப்பிடப்படுகின்ற தனியார் முகமைகள் மூலம் பண்பலை வானொலி ஒலிபரப்பு சேவைகள் மூன்றாம் கட்டம் என்பதன் விரிவாக்கம் குறித்த கொள்கை வழிகாட்டு நெறிமுறைகளில் உள்ள சில அம்சங்களில் திருத்தங்கள் மேற்கொள்ள அரசு ஒப்புதல் அளித்துள்ளது. பிரதமர் திரு நரேந்திர மோடி தலைமையிலான கடந்த அமைச்சரவைக் கூட்டத்தில் இந்த முடிவு எடுக்கப்பட்டது.
இந்த திசையில், உரிம காலமான 15 ஆண்டுகளில் ஒரே நிர்வாகக் குழுமத்திற்குள் பண்பலை வானொலி அனுமதிகளை மறுகட்டமைப்பு செய்வதற்கான மூன்றாண்டு பரீட்சார்த்த காலத்தை நீக்குவது என அரசு முடிவு செய்துள்ளது. வானொலி தொழில் துறையின் நீண்டகால நிலுவை கோரிக்கையாக உள்ள, அலைவரிசையைத் தக்கவைத்துக் கொள்வதற்கு 15 சதவீத தேசிய தகவல்கள் என்ற வரம்பு என்பதையும் நீக்க அரசு ஒப்புக்கொண்டுள்ளது. பண்பலை வானொலி கொள்கை விதிமுறைகளில் நிதி சார்ந்த தகுதியை எளிமைப்படுத்தும் விதமாக சி மற்றும் டி வகை நகரங்களின் ஏலத்தில் பங்கேற்க விண்ணப்பிக்கும் நிறுவனங்களின் ஏலத்தொகை ஏற்கனவே இருந்த ரூ. 1.5 கோடி என்பதிலிருந்து ரூ. 1 கோடி என குறைக்கப்பட்டுள்ளது. இந்த மூன்று திருத்தங்களும் தனியார் பண்பலை வானொலி தொழில் துறை பொருளாதார ரீதியில் முழுமையான உத்வேகத்தைப் பெற உதவும்; நாட்டிலுள்ள மூன்றாம் கட்ட நகரங்களில் பண்பலை வானொலியையும் பொழுதுபோக்கினையும் விரிவுபடுத்த வழி வகுக்கும்.
இது புதிய வேலைவாய்ப்புகளை உருவாக்குவது மட்டுமின்றி நாட்டின் தொலைதூர மூலை முடுக்குகளில் உள்ள சாமானிய மக்களுக்கும் வானொலி வழி சுதந்திரம் என்பதற்கான வானொலி ஊடகத்திற்கு இசை மற்றும் பொழுதுபோக்கை உறுதி செய்யும்.
நாட்டில் எளிதாக வணிகம் செய்தல் என்பதை மேம்படுத்துவதற்காக
நிர்வாகத்தை மேலும் திறன் உள்ளதாகவும் பயனுடையதாகவும் மாற்றுவதற்கு தற்போதுள்ள விதிகளை எளிமைப்படுத்துதல் மற்றும் சீர்திருத்தல் என்பதற்கு அரசு முக்கியத்துவம் அளிக்கிறது. இதன் மூலம் இதன் பயன்கள் சாமானிய மக்களை சென்றடையும்.
மனித வள மேம்பாட்டு அமைச்சகம்
ரூர்கே ஐஐடி-யில் புதிய விரிவுரை அரங்க வளாகத்தை திறந்து வைத்தார் மத்திய கல்வி அமைச்சர்
ரூர்கே ஐஐடியில் புதிய விரிவுரை அரங்க வளாகம், வெப்பம், காற்றோட்டம் மற்றும் குளிர்சாதன வசதி, கழிவு நீர் சுத்திகரிப்பு நிலையம் ஆகியவற்றை காணொலி காட்சி மூலம் மத்திய கல்வி அமைச்சர் திரு.ரமேஷ் பொக்கிரியால் திறந்து வைத்தார். இந்நிகழ்ச்சியில் மத்திய கல்வித்துறை இணையமைச்சர் திரு.சஞ்சய் தோத்ரேவும் பங்கேற்றார்.
இந்நிகழ்ச்சியில் பேசிய அமைச்சர் திரு.ரமேஷ் பொக்ரியால், ‘‘ரூர்கே ஐஐடி ஆசியாவிலேயே மிகப் பழமையான தொழில்நுட்ப மையம் எனவும், இது நாட்டின் கவுரவமாக திகழ்வதாகவும் கூறினார். முன்னணி கல்வி நிறுவனமாக விளங்கும் ரூர்கே ஐஐடி, புதிய இந்தியாவை உருவாக்கும் பிரதமரின் தொலைநோக்குக்கு சிறப்பான பங்களிப்பை அளிப்பதாகவும் அமைச்சர் கூறினார்.
நாட்டின் இளைஞர்களின் அறிவுசார் வளர்ச்சிக்கான புதிய கட்டமைப்பை, புதிய கல்வி கொள்கை -2020 வழங்கியுள்ளதை அமைச்சர் திரு.ரமேஷ் பொக்ரியால் எடுத்துரைத்தார்.
வேகமாக மாறிவரும் உலகத்தையும், எதிர்கால சவால்களையும், தேவைகளையும் மனதில் கொண்டு, கல்வி முறையில் குறிப்பிடத்தக்க மாற்றங்களை கொண்டு வர மத்திய அரசு பெரும் முயற்சி மேற்கொண்டுள்ளது என்றும் அமைச்சர் கூறினார்.
தேசிய கல்வி கொள்கை 2020-ஐ அமல்படுத்துவது, மாணவர்களை பலப்படுத்தும் என்றும், இந்தியாவை வளர்ந்த, டிஜிட்டல் மற்றும் தன்னம்பிக்கை கொண்ட நாடாக மாற்றுவதற்கான பாதையை வழங்கும் என்று அமைச்சர் திரு.ரமேஷ் பொக்கிரியால் நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664053
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 200.33 கோடி தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 27,78,013 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,44,21,43,654.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது.
குணமடைந்தோர் விகிதம் தற்போது 98.47 சதவீதம்
கடந்த 24 மணி நேரத்தில் 16,113 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,31,13,623 என அதிகரித்துள்ளது.
கடந்த 24 மணி நேரத்தில் 15,528 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.32 சதவீதம் ஆகும்
வாராந்திர பாதிப்பு விகிதம் 4.57 சதவீதம் ஆகும்
இதுவரை மொத்தம் 87.01 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,68,350 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842538
நிலக்கரி அமைச்சகம்
மின்சாரத் தேவை அதிகரித்துள்ளதை எதிர்கொள்ள நிலக்கரித் துறை தயாராக உள்ளது: நிலக்கரி அமைச்சகம்
பருவமழைக் காலத்தின் போது அனல் மின் நிலையங்களில் குவியும் சரக்குகளைக் கையாள நிலக்கரி அமைச்சகம் தயாராக உள்ளது. இந்த வருடம் ஜூலை மாதம் முதல் நாட்டில் அதிகரித்து வரும் மின்சாரத் தேவையை எதிர்கொள்ள போதுமான நிலக்கரிச் சரக்குகள் கோல் இந்தியா லிமிடெட்டிடம் உள்ளன.
மின்சார நிலையங்களுக்குச் செய்யப்படும் நிலக்கரி விநியோகம் அமைச்சகத்தின் உயர்மட்ட அளவில், மின்சார அமைச்சகம், ரயில்வே மற்றும் நிலக்கரி நிறுவனங்களின் ஒத்துழைப்புடன் தொடர்ந்து கண்காணிக்கப்படுகிறது. விநியோக நிலைமையை ஆகஸ்ட் 27 மற்றும் 30 ஆகிய தேதிகளில் நிலக்கரி நிறுவனங்களுடன் செயலாளர்  ஆய்வு செய்தார்.
நிலக்கரியின் அளவு குறைவாக உள்ள அனல்மின் நிலையங்களுக்கான விநியோகத்திற்கு முன்னுரிமை அளிக்குமாறு நிலக்கரி நிறுவனங்களுக்கு அறிவுறுத்திய செயலாளர் , அதிக அளவில் சரக்குகளைக் கையிருப்பில் வைத்துள்ள சுரங்கங்களின் மீது கவனம் செலுத்துமாறு கேட்டுக்கொண்டார்.
இணைப்பில் உள்ள சுரங்கங்களில் இருந்து நிலக்கரி கிடைப்பதில் ஏதேனும் பிரச்சினை உள்ள பட்சத்தில், மின்சார நிலையத்தின் சுமூகமான செயல்பாட்டை உறுதி செய்வதற்காக ஒதுக்கீடு செய்யப்பட்டுள்ள மாற்று ஆதாரங்களைப் பயன்படுத்துமாறும் அவர் கேட்டுக்கொண்டார். மின்சார அமைச்சகத்தின் அறிவுரைகளில் படி விநியோகங்கள் திட்டமிடப்படுகின்றன.
2021 ஆகஸ்டின் கடைசி ஐந்து நாட்களில் நிலக்கரி விநியோகத்தை பெரியளவில் அதிகரித்த கோல் இந்தியா லிமிடெட், ஒரு நாளைக்கு 1.7 மில்லியன் டன்களை விநியோகித்தது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750779
-----
(Visitor Counter : 151
சிறப்பு சேவைகள் மற்றும் கட்டுரைகள்
சென்னை துறைமுகத்தில் கப்பலோட்டிய தமிழன் வ உ சிதம்பரனார் அவர்களின் 86வது நினைவு நாள்
பத்திரிகை தகவல் அலுவலகம்
இந்திய அரசு
சென்னை
சென்னை துறைமுகத்தில் கப்பலோட்டிய தமிழன்
வ உ சிதம்பரனார் அவர்களின் 86வது நினைவு நாள்
சென்னை, நவம்பர் 18, 2022
சென்னை துறைமுகத்தில் இன்று 18.11.2022 கப்பலோட்டிய தமிழன் வ உ சிதம்பரனார் அவர்களின் 86வது நினைவு நாளில் துறைமுக வளாகத்தில் அமைந்திருக்கும் கப்பலோட்டிய தமிழன் வ உ சிதம்பரனார் அவர்களின் திருவுருவ சிலைக்கு தமிழ்நாடு அரசு அமைச்சர்கள் மாண்புமிகு திரு. மா.சுப்பிரமணியன், திரு.P.K.சேகர்பாபு, திரு. இரகுபதி, திரு. மு. பெ. சாமிநாதன், சென்னை மாநகர மேயர் பிரியா ராஜன், மற்றும் முக்கிய பிரமுகர்கள் கலந்து கொண்டு அன்னாரின் திருவுருவப் படத்திற்கு மலர்தூவி அஞ்சலி செலுத்தினார்கள்.
அதனை தொடர்ந்து துறைமுகத் தலைவர் திரு. சுனில் பாலீவால், ஐ.ஏ.எஸ், துணைத் தலைவர் திரு எஸ் பாலாஜி அருண்குமார் ஐ.ஆர்.டி.எஸ் தலைமை கண்காணிப்பு அதிகாரி திரு எஸ் முரளி கிருஷ்ணன் ஐ.டி.ஏ.எஸ் அவர்கள், துறைமுகத்தின் சார்பாக கப்பலோட்டிய தமிழன் சிதம்பரனாரின் திருவுருவப் படத்திற்கு மலர்தூவி அஞ்சலி செலுத்தினார்கள். இந்நிகழ்வில் துறைமுகத்தின் துறைத் தலைவர்கள், அதிகாரிகள், தொழிலாளர்கள் அனைவரும் திரளாக கலந்துகொண்டு வ உ சிதம்பரனார் அவர்களின் திருவுருவப் படத்திற்கு மலர்தூவி நினைவு அஞ்சலி செலுத்தினர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இரண்டாம் கட்ட அம்ருத் இயக்கத்தின் கீழ் நடைபெற்று வரும் திட்டப் பணிகள்
அடல் மறுமலர்ச்சி மற்றும் நகர்ப்புற மாற்றத்திற்கான இயக்கத்தின் இரண்டாம் கட்டம்  2021 அக்டோபர் 1 அன்று தொடங்கப்பட்டது. இரண்டாம் கட்ட அம்ருத் இயக்கம் நகரங்களை 'தற்சார்பு' மற்றும் 'நீர்ப் பாதுகாப்பு' கொண்டவைகளாக மாற்றுவதில் கவனம் செலுத்துகிறது. அம்ருத் 2.0 திட்டத்தின் மற்றொரு முக்கிய நோக்கம், 500 நகரங்களில் கழிவுநீர் மேலாண்மையை உலகளாவிய அளவில் மேம்படுத்துதல் ஆகும். இதில் 2.68 கோடி குழாய் இணைப்புகள் மற்றும் 2.64 கோடி கழிவுநீர் இணைப்புகளை வழங்க இலக்கு நிர்ணயிக்கப்பட்டுள்ளது.
இதுவரை, மாநிலங்கள் மற்றும் யூனியன் பிரதேசங்கள் சமர்ப்பித்த நீர் செயல் திட்டங்களின் கீழ் ரூ. 91,557 கோடி மதிப்புள்ள 3,126 நீர் வழங்கல் திட்டங்கள் மற்றும் ரூ. 44,788 கோடி மதிப்புள்ள 501 கழிவுநீர் மேலாண்மை திட்டங்களுக்கு மத்திய நகர்ப்புற வளர்ச்சி அமைச்சகம் ஒப்புதல் அளித்துள்ளது.
அம்ருத் 2.0 க்கான தரவரிசை கட்டமைப்பு நகரங்களின் முன்னேற்றத்தை தரவரிசைப்படுத்த வடிவமைக்கப்பட்டுள்ளது.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு கெளஷல் கிஷோர் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
உள்துறை அமைச்சகம்
புதுதில்லி விக்யான் பவனில் மார்ச் 10, 2023 அன்று நடைபெற உள்ள பேரிடர் பாதிப்புக் குறைப்புக்கான தேசியக் கட்டமைப்பின் 3-வது அமர்வை பிரதமர் திரு நரேந்திர மோடி தொடங்கி வைக்கிறார்
புதுதில்லி விக்யான் பவனில் மார்ச் 10, 2023 அன்று நடைபெற உள்ள பேரிடர் பாதிப்புக் குறைப்புக்கான தேசியக் கட்டமைப்பின் 3-வது அமர்வை பிரதமர் திரு நரேந்திர மோடி தொடங்கி வைக்கிறார். இதில் மத்திய அமைச்சர்கள், மாநிலங்களின் பேரிடர் மேலாண்மை அமைச்சர்கள், நாடாளுமன்ற உறுப்பினர்கள், உள்ளாட்சி நிர்வாகத் தலைவர்கள், பேரிடர் மேலாண்மை முகமைகளின் தலைவர்கள், கல்வியாளர்கள், தனியார் துறை மற்றும் ஊடகப் பிரதிநிதிகள் 1,000-
க்கும் மேற்பட்டவர்கள் பங்கேற்க உள்ளனர். மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா தலைமையில் நடைபெற உள்ள இக்கருத்தரங்கில் பேரிடர் குறைப்புக் குறித்த ஆலோசனைகள், கருத்துகள், அனுபவங்கள், பரிந்துரைகள் ஆகியவை பகிர்ந்து கொள்ளப்பட உள்ளன.